stanford-oval/wikipedia huggingface dataset:
Red Hat Linux

| --- | --- |


צילום מסך של Red Hat Linux
 מפתח:  Red Hat
 משפחה:  לינוקס
 מודל קוד:  קוד פתוח
 מחזור חיים:  1995 – אפריל 2004 (כ־9 שנים) 
 גרסה אחרונה:  9 אליס סטריק ב־31 במרץ 2003
 סוג גרעין:  מונוליתי
 סוג רישיון:  מגוון
 מצב עבודה:  לא בפיתוח
 אתר אינטרנט:  http://www.redhat.com 
 פדורה ←
 
רד האט לינוקס (אנגלית: Red Hat Linux) הייתה הפצת לינוקס מסחרית בקוד פתוח אשר פותחה על ידי חברת רד האט עד אשר יצאה מפיתוח ב-2004 לטובת פיתוח מערכת ההפעלה Red Hat Enterprise Linux, מערכת לינוקס ללקוחות מסחריים. מאוחר יותר פותחה מערכת פדורה החינמית כמעיין יורשת של רד האט לינוקס המקורית.
רד האט היא אחת מהפצות הלינוקס הוותיקות ביותר. גרסה 1.0 יצאה ב-3 בנובמבר 1994. היא לא ותיקה כמו Slackware אבל בהחלט ותיקה יותר מרוב ההפצות. הפצה זו היא הראשונה שהשתמשה במנהל החבילות RPM, שנהיה לנקודת ההתחלה של מספר הפצות אחרות כמו Mandriva Linux (במקור Red Hat Linux עם Yellow Dog Linux ,(KDE (במקור Red Hat Linux עם תמיכה ב-ASPLinux ,(PowerPC (במקור Red Hat Linux עם תמיכה טובה יותר באותיות לא לטיניות).
קהל יעד

Red Hat Linux שווקה בעיקר כמערכת הפעלה עבור שרתים. היא הייתה פופולרית בקרב חברות המריצות חוות שרתים וסוג של כלי תסריט העוזר בהקמה והגדרה של חומרה מותקנת. החל מגרסה 8.0, Red Hat שמו להם למטרה גם שולחנות עבודה ארגוניים.
היסטורית גרסאות

התאריכים נלקחו מהאתר comp.os.linux.announce
1.0, 3 בנובמבר 1994, $49.95
1.1, 1 באוגוסט 1995, $39.95
2.0, 20 בספטמבר 1995
2.1, 23 בנובמבר 1995
3.0.3, 1 במאי 1996 – הוצאה ראשונה שתומכת ב-DEC Alpha
4.0, 8 באוקטובר 1996 – הוצאה ראשונה שתומכת ב-Sparc
4.1  3 בפברואר 1997
4.2, 19 במאי 1997
5.0, 1 בדצמבר 1997
5.1, 22 במאי 1998
5.2, 2 בנובמבר 1998
6.0, 26 באפריל 1999
6.1, 4 באוקטובר 1999
6.2, 3 באפריל 2000
7, 25 בספטמבר 2000 (גרסה זו היא "7" ולא "7.0")
7.1, 16 באפריל 2001
7.2, 22 באוקטובר 2001
7.3, 6 במאי 2002
8.0, 30 בספטמבר 2002
9, 31 במרץ 2003 ( גרסה זו היא "9" ולא "9.0")
ראו גם

מונחים בתוכנה
פדורה (הפצת לינוקס)
Red Hat Enterprise Linux
רשימת הפצות לינוקס
FreeBSD

| --- | --- |


FreeBSD 12 עם מנהל החלונות BSPWM
 מפתח:  The FreeBSD project
 משפחה:  BSD 
 מודל קוד:  קוד פתוח
 מחזור חיים:  1 בנובמבר 1993 – הווה (31 שנים) 
 גרסה אחרונה:  12, 11.3 ב־  12.1: 04 בנובמבר 2019 (לפני 5  שנים, 3  חודשים ו־14  ימים)  11.4: 16 ביוני 2020 (לפני 4  שנים, 8  חודשים ויומיים)
 סוג גרעין:  מונוליתי
 סוג רישיון:  רישיון BSD (שני סעיפים)
 מצב עבודה:  עדכני
 מנהל חבילות:  Pkgcore 
 מבוססת על:  BSD 
 פלטפורמות:  x86, PowerPC, ARM, ארכיטקטורת MIPS, DEC Alpha, x86-64, SPARC, RISC-V 
 אתר אינטרנט:  https://www.freebsd.org 
 
FreeBSD היא מערכת הפעלה מבוססת על מערכת BSD של אוניברסיטת ברקלי שמבוססת Unix.‏ FreeBSD מבוססת ליבת BSD מגרסת 4.4BSD, אך צוות הפרויקט מפתח ליבה משלו למערכת בכל גרסה. המערכת עובדת על ארכיטקטורות מסוג X86 תואם PC‏, DEC alpha, Sun UltraSPARC, IA-64, AMD64, PowerPC, ARM,
ו־Xbox של Microsoft.
היסטוריה

מערכת 386BSD הייתה אחת ההפצות של הקוד של הגרסה החופשית של מערכת BSD‏ (BSD/Net) שפותחה בברקלי. הפרויקט עצמו לא האריך ימים, אולם חלק ממפתחיו עברו לפתח גרסה חופשית נפרדת: FreeBSD (בשנת 1993). רק בתחילת 1994 הסתיים הסכסוך המשפטי בין אוניברסיטת ברקלי ל־Unix System Laboritories וניתן היה להמשיך את הפיתוח של מערכות BSD ללא חשש[דרוש מקור: לכל הפסקה].
פיתוח

התוכנה במערכת מורכבת משני חלקים עיקריים: הליבה (core) וההיסבים (ports). הליבה כוללת את כל החלקים הבסיסיים של ההפצה עצמה: הליבה, מערכת הבניה, וכל מיני חבילות בסיסיות. ההיסבים כוללים אוסף גדול של חבילות ממקורות חיצוניים.
הפרויקט משתמש במערכת Apache Subversion לשם תחזוקת הקוד.
ראו גם

PC-BSD - הפצה שמבוססת על FreeBSD ופשוטה יותר לשימוש
Windows 10

| --- | --- |


צילום מסך של Windows 10 באנגלית – עדכון 21H1
 מפתח:  מיקרוסופט
 משפחה:  Microsoft Windows
 מודל קוד:  קוד סגור
 מחזור חיים:  29 ביולי 2015 – 14 באוקטובר 2025 (10 שנים) 
 גרסה אחרונה:  22H2 ‏ (10.0.19045.2486) ב־10 בינואר 2023
 סוג גרעין:  משולב (Hybrid)
 סוג רישיון:  קנייני
 מצב עבודה:  הופצה
 מבוססת על:  Windows 8.1 
 פלטפורמות:  ARM, IA-32, x86-64 
 אתר אינטרנט:  https://www.microsoft.com/he-il/software-download/windows10
 → Windows 8.1Windows 11 ←
 
Windows 10 היא מערכת הפעלה   מבית מיקרוסופט למחשבים אישיים, מחשבי לוח וטלפונים ניידים אשר יצאה לאור ב-29 ביולי 2015.
המערכת הוצגה לראשונה במהלך ועידת Build ‏(Build Conference) באפריל 2014, והוכרזה רשמית עם השם החדש "Windows 10" ב-30 בספטמבר 2014.
Windows 10 נותנת מענה לנושאי ממשק משתמש שהועלו לאחר יציאתה לאור של מערכת ההפעלה הקודמת Windows 8. אחת ממטרותיה הבולטות היא הענקת חוויה משופרת עבור משתמשים ללא מסך מגע, כגון מחשבים ניידים ונייחים. ב-Windows 10 הוחזר תפריט ההתחל שנכלל בכל הגרסאות של Windows החל מ-Windows 95 ועד Windows 7. כמו כן, במערכת הפעלה זו ניתן להריץ אפליקציות Microsoft Store בתוך Windows על שולחן העבודה ולא רק במצב מסך מלא. עבור המערכת פותחה חבילה Windows Package Manager.
ב-5 באוקטובר 2021 השיקה חברת מיקרוסופט את מערכת ההפעלה Windows 11 שהחליפה את Windows 10, זאת למרות שהבטיחה בעבר שחלונות 10 תהיה מערכת ההפעלה האחרונה שלה.
דרישות מערכת

להלן דרישות המערכת של Windows 10:
|  | מינימלי | מומלץ |
| --- | --- | --- |
| מהירות מעבד | GHz‏ 1 | GHz‏ 1 או יותר |
| זיכרון מותקן (RAM) | GB‏ 1 עבור 32 סיביות GB‏ 2 עבור 64 סיביות | GB‏ 4 או יותר |
| שטח פנוי בדיסק הקשיח | GB‏ 16 עבור 32 סיביות GB‏ 32 עבור 64 סיביות |  |
| כרטיס מסך | תואם DirectX 9.0 עם WDDM 1.0 |  |
| רזולוציית מסך | 800x600 | 768×1024 או רזולוציה גבוהה יותר |
שדרוג

Windows 10 הוצע בתחילת דרכו כשדרוג בחינם למשך שנה (עד 29 ביולי 2016) עבור מערכות ההפעלה Windows 7 ו-Windows 8/8.1 (כתלות במהדורה) בלבד. שדרוג החינם ניתן עד היום בפועל. אין אפשרות שדרוג ממערכות ההפעלה Windows XP ,Windows Vista ו־Windows RT. בספטמבר 2015 מיקרוסופט הפיצה עדכון ל־Windows RT שבמסגרתו ישודרגו תפריט התחל ומסך הנעילה. העדכון היה זמין דרך הכלי Windows Update.
| גרסת ומהדורת Windows נוכחית | זכאות למהדורת Windows 10 |
| --- | --- |
Windows 7 Starter: Windows 10 Home
Windows 7 Home Basic: Windows 10 Home
Windows 7 Home Premium: Windows 10 Home
Windows 8: Windows 10 Home
Windows 8.1 with Bing: Windows 10 Home
Windows 8.1: Windows 10 Home
Windows 7 Professional: Windows 10 Pro
Windows 7 Ultimate: Windows 10 Pro
Windows 8 Pro: Windows 10 Pro
Windows 8.1 Pro: Windows 10 Pro
Windows 7 Enterprise: לא זכאי
Windows 8 Enterprise: לא זכאי
Windows 8.1 Enterprise: לא זכאי
Windows RT: לא זכאי
Windows RT 8.1: לא זכאי
עדכונים ותמיכה

| גרסה: | שם קוד: | Build: | שם השיווק: | תאריך הוצאה: | סיום השירות עבור מהדורות Home, Pro, Pro Education ו- Pro for Workstations: | סיום השירות עבור מהדורות Enterprise ו- Education: |
| --- | --- | --- | --- | --- | --- | --- |
| 1507 | Threshold 1 | 10240 | לא זמין | 29 ביולי 2015 | 9 במאי 2017 | 9 במאי 2017 |
| 1511 | Threshold 2 | 10586 | עדכון נובמבר | 10 בנובמבר 2015 | 10 באוקטובר 2017 | 10 באוקטובר 2017 |
| 1607 | Redstone 1 | 14393 | עדכון יום השנה | 2 באוגוסט 2016 | 10 באפריל 2018 | 9 באפריל 2019 |
| 1703 | Redstone 2 | 15063 | עדכון היוצרים | 5 באפריל 2017 | 9 באוקטובר 2018 | 8 באוקטובר 2019 |
| 1709 | Redstone 3 | 16299 | עדכון יוצרי סתיו | 17 באוקטובר 2017 | 9 באפריל 2019 | 13 באוקטובר 2020 |
| 1803 | Redstone 4 | 17134 | עדכון אפריל 2018 | 30 באפריל 2018 | 12 בנובמבר 2019 | 10 בנובמבר 2020 |
| 1809 | Redstone 5 | 17763 | עדכון אוקטובר 2018 | 13 בנובמבר 2018 | 10 בנובמבר 2020 | 11 במאי 2021 |
| 1903 | 19H1 | 18362 | עדכון מאי 2019 | 21 במאי 2019 | 8 בדצמבר 2020 | 8 בדצמבר 2020 |
| 1909 | 19H2 | 18363 | עדכון נובמבר 2019 | 12 בנובמבר 2019 | 11 במאי 2021 | 10 במאי 2022 |
| 2004 | 20H1 | 19041 | עדכון מאי 2020 | 27 במאי 2020 | 14 בדצמבר 2021 | 14 בדצמבר 2021 |
| 20H2 | 20H2 | 19042 | עדכון אוקטובר 2020 | 20 באוקטובר 2020 | 10 במאי 2022 | 9 במאי 2023 |
| 21H1 | 21H1 | 19043 | עדכון מאי 2021 | 18 במאי 2021 | 13 בדצמבר 2022 | 13 בדצמבר 2022 |
| 21H2 | 21H2 | 19044 | עדכון נובמבר 2021 | 16 בנובמבר 2021 | 13 ביוני 2023 | 11 ביוני 2024 |
| 22H2 | 22H2 | 19045 | עדכון 2022 | 18 באוקטובר 2022 | 14 באוקטובר 2025 | 14 באוקטובר 2025 |
↑  בנייד: 15254.
↑  Windows 10, גרסה 1703 עבור מהדורות Enterprise, Education, ו-IOT Enterprise הופצו ב־11 באפריל 2017.
1 2 3  שירות ניתן למשך 30 חודשים מתאריך ההפצה לכל מדיניות שעודכן ב־6 בספטמבר 2018.
↑  תאריכי סיום התמיכה ומתן שירות המתוכננים נידחו בשל המצב.
גרסאות

Windows 10 Home - הגרסה הביתית והבסיסית של Windows 10.
Windows 10 Pro - מיועדת לעסקים ולאנשים שדרישותיהם גבוהות מהרגיל.
Windows 10 Enterprise - כל האפשרויות של Windows 10 Pro בנוסף לאפשרויות נוספות כגון "AppLocker" ו־"BranchCache". נמכרת רק לארגונים גדולים.
Windows 10 Education - דומה ל־Windows 10 Enterprise, אך נמכרת לתחום החינוך בלבד.
Windows 10 S - מערכת מוגבלת בתכונות ומיועדת בעיקר למחשבים חלשים, במערכת זו אפשר להתקין רק יישומים מחנות Microsoft.
Windows 10 Mobile - מערכת הפעלה לטלפון חכם; דה פקטו היורשת של Windows RT ו־Windows Phone.
גרסאות > Windows 10 Mobile

Windows 10 Mobile הייתה מערכת הפעלה למכשירים ניידים שפותחה על ידי מיקרוסופט, ופורסמה ב־2015. זוהי מהדורה של Windows 10 שרצה על גבי מכשירים שהמסך שלהם קטן מ־9 אינץ'.
המערכת שואפת לספק קשר טוב יותר עם המחשב, והיא כוללת סנכרון נרחב יותר של תוכן, חנות יישומונים אוניברסלית חדשה המאפשרת ליישומון אחד לפעול על מספר מכשירים מסונכרנים, כגון מחשבים אישיים, מכשירים ניידים ו־Xbox וכן את היכולת לחבר התקנים לתצוגה חיצונית ולהשתמש בממשק "דמוי מחשב" עם תמיכה בעכבר ובמקלדת. מיקרוסופט פיתחה כלים למפתחים על מנת לייצא בקלות יישומי IOS עם שינויים מינימליים. טלפונים חכמים התומכים ב־Windows Phone 8.1 זכאים לשדרוג ל־Windows 10 Mobile בהתאם ליצרן ולתמיכה. תכונות מסוימות משתנות בהתאם לתאימות החומרה.
Windows 10 Mobile נועדה לשימוש בטלפונים חכמים ובפאבלטים הפועלים על מעבד ARM עם 32 סיביות. ב־12 בפברואר 2015 הושקה המערכת בגרסת בטא עבור מכשירים נבחרים של נוקיה Lumia.
המערכת לא השיגה נתח שוק משמעותי בהשוואה לאנדרואיד או IOS. עד 2017, החלה מיקרוסופט לבטל את Windows 10 Mobile, לאחר שהפסיקה את הפיתוח הפעיל (מלבד עדכוני תחזוקה) בשל חוסר עניין למשתמשים ולמפתחים, וכחלק מהתמקדותה במערכות הפעלה קיימות כחלק מהאסטרטגיה שלה. Windows 10 Mobile סיימה את דרכה ב־14 בינואר 2020.
ראו גם

Microsoft Windows
Windows 11
מערכת הפעלה
חומרה ותוכנה
ממשק משתמש
אנדרואיד (מערכת הפעלה)
הערות שוליים

↑  מערכת ההפעלה ווינדוס 10 זמינה להורדה ולעדכון מגרסאות קיימות, באתר גאדג'טי, ‏29 ביולי 2015
↑  רשמית: Windows 11 הושקה וזמינה עכשיו לשדרוג בחינם, באתר גיקטיים, ‏5 באוקטובר 2021
↑  פיטר ברייט, כל Windows Phone 8 יקבל את Windows 10, מלבד האחד שלא, באתר ars technica, ‏24 בינואר 2015
↑  פול טארוט, כן, Windows 10 מגיעה למכשירי Windows Phone שבאמצע או סוף חייהם, באתר Thurrott, ‏9 בפברואר 2015
↑  שלומי טורג'מן, מיקרוסופט הורגת את Windows 10 Mobile ומוסרת ללקוחותיה: “עברו לאנדרואיד או iOS”, באתר גאדג'טי, ‏19 בינואר 2019
| --- | --- |
בקרת זהויות :  BnF: cb17001027d (data)  GND: 1075058163  NKC: ph891872  VIAF: 230666902   WorldCat (עם VIAF): 230666902
ואטל (בית ספר למלונאות)

| --- | --- |

 בית ספר
 תקופת הפעילות:  1981–הווה (כ־44 שנים) 
 מייסדים:  אלן סבן 
 מיקום
 www.vatel.fr
 
ואטל (באנגלית: Vatel), הוא בית ספר בינלאומי למנהל עסקים, ניהול מלונאות ותיירות.
תיאור

הוקם בשנת 1981 על ידי אלן סבן, בית הספר הראשון של ואטל היה ממוקם בפריז. מאז 2010, פרוסים שלושים וחמישה בתי ספר של הרשת ברחבי העולם. יסוד הלמידה בבתי הספר ואטל, הוא שילוב בין תאוריה אקדמית וניסיון מקצועי. סבן נוהג לומר כי ״כל הידע התאורטי חייב מיד להיבדק על ידי התנסות מעשית בשטח״. בית הספר ואטל מציעה שני מסלולים שונים, בצ'לור ו-MBA בניהול מלונאי בכיר. הרשת כוללת למעלה מ-7000 סטודנטים ב-35 קמפוסים בכל רחבי העולם.
ואטל בישראל - ואטל תל אביב

בשנת 2012, הקימה ואטל את ואטל תל אביב, הסניף הראשון של הרשת בישראל בשדרות רוטשילד בתל אביב. מנכ״ל בית הספר הוא מיכאל סבן, ובבית הספר לומדים למעלה מ-100 סטודנטים. בית הספר עובד בשיתוף פעולה עם התאחדות בתי המלונות בישראל, על מנת לקדם את התיירות בישראל. בית הספר מוכר על ידי היחידה להכוונת חיילים משוחררים, פרויקט מסע, משרד הקליטה, משרד התיירות, התאחדות בתי מלון, משרד הכלכלה והרווחה בצרפת.
ב-20 בספטמבר 2017 עזב מנכ"ל בית הספר מיכאל סבן את תפקידו כמנכ"ל, עקב החלטת הנהלת הקבוצה ובעלי המניות לסגור את בית הספר בתל אביב.
ואטל בישראל - ואטל תל אביב > מסלולי לימוד בארץ

ואטל תל אביב מציעה מסלול לימודים לתואר בצ'לור בניהול מלונאי בכיר. המסלול הוא תלת שנתי בשפה האנגלית. הלימודים מתמקדים ביכולות ניהול, ומתן ידע משפטי, מעשי ותאורתי בתחום האירוח הרמה הבינלאומית. הסטודנטים במסלול הבצ'לור ילמדו; תעשיית המלונאות, מנהל עסקים, משאבי אנוש, מדעי המחשב, כלכלה ושיווק.
רשימת בתי הספר של ואטל בעולם

פריז (1981)
ליון (1984)
נים (1989)
בורדו (1994)
מוסקבה - רוסיה (2005)
בריסל - בלגיה (2009)
מדריד - ספרד (2009)
קאזאן - רוסיה (2009)
Martigny - שווייץ (2010)
בנגקוק - תאילנד (2002)
מנילה - הפיליפינים (2007)
סינגפור (2010)
הו צ'י מין Ville וייטנאם (2011)
תל אביב - ישראל (2011)
מקסיקו סיטי - מקסיקו (2002)
בואנוס איירס - ארגנטינה (2005)
מונטריאול - קנדה (2006)
סלטה - ארגנטינה (2008)
לוס אנג'לס - ארצות הברית (2008)
תוניס - תוניסיה (2002)
מרקש - מרוקו (2006)
Quatre Bornes מאוריציוס - מאוריציוס (2008)
מדגסקר (2014)
הערות שוליים

↑   VATEL פריז ", "תלמיד היום, 17 במאי 2013 (און-ליין)
↑   Top 10 ניהול בתי מלון בתי ספר בעולם ", מלונאים המזרח התיכון, 5 בספטמבר 2012 (און-ליין)
Parrot Security

| --- | --- |

 מפתח:  לורנזו פלטרה, ליסטה פורנרו, פרנצ'סקו בונאנו, חברת פרוזנבוקס
 משפחה:  גנו/לינוקס
 מודל קוד:  קוד פתוח
 מחזור חיים:  10 באפריל 2013 – הווה (11 שנים) 
 גרסה אחרונה:  4.9 ב־30 באפריל 2020 (לפני 4  שנים, 11  חודשים ו־14  ימים)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מנהל חבילות:  APT 
 סביבת שולחן עבודה:  MATE 
 מבוססת על:  דביאן 
 אתר אינטרנט:  https://parrotsec.org 
 
פארוט סקיוריטי (באנגלית: Parrot Security, מילולי: "אבטחת תוכי") היא הפצת גנו/לינוקס, נגזרת של דביאן, המיועדת לבדיקות חדירות ופגיעויות, לגלישה אנונימית ולזיהוי פלילי דיגיטלי.
ההפצה פותחה על ידי צוות הפיתוח של חברת Frozenbox (פרוזנבוקס): לורנזו פלטרה (Lorenzo Faletra), ליסטה פררו (Lisetta Ferrero), פרנצ'סקו בונאנו (Francesco Bonanno) ופורסמה לראשונה ב-17 ביוני 2013 (גרסה 0.1, Pre alpha).
ההפצה ניתנת להורדה בגרסת 32 ו-64 ביט (בגרסה מלאה או גרסה חלקית – Lite), למכשירים עם מינימום 320MB זיכרון, בגרסת שרת אותה ניתן להתקין על ענן וגרסה לשימוש על מחשבי ראספברי פאי.
ממשק המשתמש של פארוט נבנה על בסיס סביבת העבודה של ממשק המשתמש של אובנטו.
בשולחן העבודה ניתן לראות כברירת מחדל  את טמפרטורת המעבד יחד עם כמות השימוש של המערכת בגרפיקה. מלבד זאת, הממשק מזכיר מאוד את ממשק המשתמש של מערכת ההפעלה קאלי.
המערכת מופצת כשעליה מותקנות מראש תוכניות רבות כגון: סורק הפגיעויות Armitage, סורק יישומי האינטרנט Burp Suite, רחרחן Wireshark, סורק פגיעויות במסדי הנתונים Sqlmap, בדיקת חדירות למערכות רכב Kayak ועוד.
פארוט מופצת גם כגרסה ביתית לשימוש רגיל, ללא הכלים הנ"ל מותקנים מראש, אך עם תשתית להתקנה מהירה שלהם.
במהלך פיתוח המערכת הושם דגש על בנייתה בצורה שתהיה קלת משקל במידת האפשר ושתעבוד גם על חומרה ישנה מאוד במהירות גבוהה.
רשימת גרסאות

צוות הפיתוח משחרר אל השוק גרסאות על בסיס חודשי, להלן 6 הגרסאות האחרונות:
| תאריך יציאה | גרסה | שם קוד |
| --- | --- | --- |
| 28 באפריל 2019 | 4.5 | Defcon (דפקון) |
| 25 בספטמבר 2019 | 4.6 | CyberSloop (סייבר סלופ) |
| 25 באפריל 2020 | 4.7 | CyberBrig (סייבר בריג) |
| 6 במאי 2020 | 4.8 | CyberFrigate (סייבר פְרִיגָטָה) |
| 30 באפריל 2020 | 4.9 | CyberFrigate (סייבר פְרִיגָטָה) |
| 14 במאי 2020 | 4.9.1 | CyberGalleon (סייבר גלאון) |
בית סוהר

כלא אלקטרז, אחד מבתי הסוהר המפורסמים ביותר בעולם
בית סוהר (מכונה גם בית כלא, כלא ובית אסורים) הוא לרוב מבנה מבוצר ושמור, שבו אנשים מוחזקים בכפייה ונשללות מהם חירויות שונות. בתי סוהר מוקמים בהוראת ממשלות כחלק ממערכת המשפט, לשם ריצוי עונש מאסר, בדרך כלל כזה שהוטל על ידי בית המשפט, בהתאם להוראות החוק.
בנוסף לבתי סוהר, כליאה מתקיימת גם בבתי מעצר, שבהם מוחזקים חשודים בביצוע פשעים שטרם הורשעו בדיון פלילי, ובמחנות שבויים, שבהם מוחזקים שבויי מלחמה.
אטימולוגיה

ההשערה הרווחת היא שמקור המילה משותף למילה סהר שממנה מגיע גם כינוי הירח. משמעות המילה היא דבר עגול ועל כן נקרא כך הירח. בית הסוהר היה בור עגול ולכן נקרא כך. מילה זו קרובה למילה סחר שמשמעותה הקפה או סיבוב כגון במילה סחרחורת. מקור אפשרי נוסף הוא הדמיון למילה "צוהר", שהוראתה היא אשנב, חלון קטן, פתח צר. הכליאה בימי קדם נעשתה בבור עמוק, שבראשו היה פתח צר שהיה צוהר אל החוץ. טבעי שהאותיות צ' וס' תתחלפנה פונטית, והמילה 'צוהר' תהפוך ל'סוהר'. למלים 'צוהר' ו'צהריים' שורש משותף (צ.ה.ר.) - כאשר הכלוא מסתכל מן הבור כלפי מעלה דרך הצוהר, הוא יכול לראות את השמש ישירות רק בחלק מסוים של היום, וייתכן שלכן מכונה חלק זה של היום 'צהריים', כך לדוגמה פירש הרמב"ן (בראשית פרק לט) גבי התיבה סהר.
בתי סוהר כחלק ממערכת המשפט

במשפט הפלילי, בתי סוהר משמשים כדי להגביל את תנועתם של פושעים מורשעים. מאסר הוא עונש שניתן להטיל על אדם לפי החוק על מבחר עברות. אופיים של בתי סוהר משתנה ממדינה למדינה, אולם כמעט בכל מקום ישנה הפרדה בין המינים ובין דרגות שונות של סיכון.
מטרותיו המוצהרת של עונש הכליאה בבתי הסוהר הן הרתעה, גמול, הרחקה מן החברה ושיקום. מחקרים קרימינולוגיים רבים מטילים ספק בכך שעונש המאסר אכן ממלא את מטרותיו המוצהרות. הדעות שנויות במחלוקת בעיקר באשר להרתעה ולשיקום. פשיעה וענישה הם תחומים רחבים, הנתונים במחלוקת פוליטית עמוקה, וכך גם סוגיית בתי הכלא, מערכת הכליאה, העקרונות והביצוע של הכליאה; ועונש המאסר לעומת עונשים שאינם מאסר כמו גם מול עונש המוות.
בתי סוהר כחלק ממערכת המשפט > תנאי כליאה

בבתי סוהר שונים המנוהלים על ידי אותה מדינה יש תנאי כליאה שונים. יש בתי כלא עם שמירה כבדה יותר וכאלה עם שמירה כבדה פחות. כמו כן, יש בתי כלא עם זכויות שונות לאסירים שאין בבתי כלא אחרים או באגפים שונים באותו כלא.
מעבר לזאת יש אסירים שיש להם זכויות רבות יותר מאשר לאסירים אחרים וזאת מטעמים ענייניים. לדוגמה, יש אסירים שיש להם זכות לקבל חופשות וכאלה שאין להם. חלק מהאסירים מוחזקים בבידוד בתוך בית הסוהר ואינם פוגשים אסירים אחרים מטעמים שונים. לדוגמה, אסיר שיש חשש שיפיץ סודות מדינה, נכלא בבידוד. בתוך מתחמם של בתי סוהר רבים מצוי צינוק - חדר קטן מאוד, בלא חלונות, שבו נכלאים בבידוד. אל הצינוק מכניסים לתקופת מה אסירים שהפרו את הסדר בבית הסוהר.
סיבה אחרת לשוני בתנאי המאסר היא הצורך להגן על אסירים מסוימים מפני אוכלוסיית האסירים הכללית. אסירים כאלה מכונים "טעוני הגנה".
בתי סוהר צבאיים

בתי סוהר הם גם חלק מהמערכת הצבאית, ומשמשים לעיתים כדי להחזיק חיילים שכשלו בתפקידם ולעיתים כדי להחזיק שבויי מלחמה, לוחמי אויב, אזרחי אויב בזמן מלחמה ואנשים שרשויות הצבא קובעות ששהותם בחופשי היא סיכון ביטחוני. אמנת ז'נבה קובעת פרוטוקול בינלאומי המגדיר את תנאי המינימום של שבויים. פלישת ארצות הברית לאפגניסטן בשנת 2001 ולעיראק בשנת 2003 ומעצר אנשי הטליבאן ואל-קאעידה, כמו גם פרשת כלא אבו גרייב, העלו לכותרות את נושא בתי הכלא הצבאיים ואת הסוגיות המשפטיות סביבם.
בתי סוהר פוליטיים

במדינות מסוימות יש, או היו בעבר, בתי מאסר פוליטיים. המוכרים ביותר הם הגולאגים המקושרים לשלטון סטלין. ההגדרות "מהו פשע פוליטי?" ו"מהו בית סוהר פוליטי?" שנויות במחלוקת. דוגמאות לבתי סוהר פוליטיים:
כלא מייז (Maze) של הממלכה המאוחדת בלונג קש שימש במשך חלק מתקופת "הצרות" בצפון אירלנד כדי לעצור חשודים בלחימה.
מתקן המעצר בגואנטנמו: מחנה X-Ray במפרץ גואנטנמו, שהוקם על ידי שלטונות ארצות הברית בקובה כדי להימנע מלהיות כפופים לחוק האמריקאי, ובו נאסרו לוחמים בלתי חוקיים - אנשי טליבאן ואל-קאעידה שנתפסו באפגניסטן ועיראק כחלק מ"המלחמה נגד הטרור" עליה הכריז נשיא ארצות הברית לשעבר ג'ורג' בוש.
אוכלוסיית בתי הסוהר בעולם

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
בעולם אסורים מעל תשעה מיליון אנשים. אוכלוסיית בתי הסוהר גדלה באופן משמעותי בשנות התשעים של המאה ה-20.
המדינה בה מספר האסורים הוא הגבוה ביותר היא ארצות הברית - יותר מ-2.5 מיליון אסירים. על אף שאוכלוסיית ארצות הברית מהווה רק 5% מאוכלוסיית העולם, מערכת המשפט האמריקאית אחראית לכליאת 25% מהאסירים בעולם. ארצות הברית שנייה אחרי רואנדה באחוז האוכלוסייה האסור בבתי הכלא - בארצות הברית 701 מתוך 100,000 איש. ברואנדה, נכון לשנת 2002, מעל 100,000 איש עצורים בחשד למעורבות ברצח עם בשנת 1994.
לרוסיה ולסין הייתה אוכלוסיית אסורים של מעל למיליון איש בשנת 2002. אין מידע בסוגיה זו לגבי קוריאה הצפונית.
בבריטניה היו 73,000 אסירים בשנת 2003, כאשר בצרפת ובגרמניה יש מספרים דומים. בישראל ישנם כיום כ-16,000 אסירים.
בתי סוהר בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
he
חוק העונשין הישראלי מאפשר לבתי משפט לגזור עונשי מאסר על מי שהורשע בדין. בישראל ממונה שירות בתי הסוהר על מתקני הכליאה. שב"ס מתפעל 32 מתקני כליאה שונים ברחבי הארץ המחולקים לפי שלושה מחוזות גאוגרפיים.
בנוסף מופעלים בישראל בתי כלא צבאיים באחריות המשטרה הצבאית, שבהם כלואים חיילים על עבירות שרובן צבאיות.
היחס לבית סוהר בתורה ובמשפט העברי

בסיפור יוסף ואשת פוטיפר נכתב ”וַיִּקַּח אֲדֹנֵי יוֹסֵף אֹתוֹ וַיִּתְּנֵהוּ אֶל בֵּית הַסֹּהַר מְקוֹם אֲשֶׁר אסורי [אֲסִירֵי] הַמֶּלֶךְ אֲסוּרִים וַיְהִי שָׁם בְּבֵית הַסֹּהַר.” (בראשית, ל"ט, כ'). בפרשה זו קיימים המופעים היחידים של המילה במשמעות זו בתנ"ך.
בדינים המופיעים בתורה שבכתב, הפעם היחידה שמוזכר בית סוהר היא בפרשת המקושש: "וַיִּמְצְאוּ אִישׁ מְקֹשֵׁשׁ עֵצִים בְּיוֹם הַשַּׁבָּת...וַיַּנִּיחוּ אֹתוֹ בַּמִּשְׁמָר כִּי לֹא פֹרַשׁ מַה יֵּעָשֶׂה לוֹ, וַיֹּאמֶר ה' אֶל מֹשֶׁה מוֹת יוּמַת הָאִישׁ רָגוֹם אֹתוֹ בָאֲבָנִים כָּל הָעֵדָה מִחוּץ לַמַּחֲנֶה. וַיֹּצִיאוּ אֹתוֹ כָּל הָעֵדָה אֶל מִחוּץ לַמַּחֲנֶה וַיִּרְגְּמוּ אֹתוֹ בָּאֲבָנִים וַיָּמֹת כַּאֲשֶׁר צִוָּה ה' אֶת מֹשֶׁה" (במדבר, ט"ו) - כאשר הכליאה אינה עונש בפני עצמה, אלא רק דרך לשמור על החוטא עד שיתברר מה עונשו.
בתי סוהר פרטיים

בית סוהר פרטי הוא בית סוהר שניהולו הועבר מידי המדינה לידי חברה פרטית. בתי סוהר פרטיים קיימים במדינות שונות בעולם, במידות שונות של הפרטה ורגולציה.
בראשיתם, היו בתי הסוהר באירופה בבעלות פרטית, ודווקא בתי הסוהר הציבוריים הם חידוש יחסי. במהלך המאה ה-19 החל תהליך של הקמת בתי סוהר ציבוריים במקומם של בתי הסוהר הפרטיים. באנגליה הולאמו בתי הסוהר הפרטיים, וב-1877 נחקק חוק המסדיר את ניהול מערך הכליאה בידי המדינה (1877 Prisons Act). בארצות הברית הסתיים תהליך דומה בראשית המאה ה-20.
באמצע שנות ה-80, החלה ארצות הברית להפריט בתי סוהר בתחומה, מתוך התפיסה האופיינית לתומכי ההפרטה, לפיה הדבר יעיל וחסכוני יותר. ההפרטה יושמה בהדרגה בכל מערכות הכליאה בארצות הברית - הפדרלית, המדינתית והמקומית. בשנת 2000, כבר שהו כ-120 אלף אסירים ב-158 בתי סוהר פרטיים ברחבי ארצות הברית, שהיוו כ-6% מכלל האסירים באותה שנה.
מדינות רבות אחרות הלכו בדרכה של ארצות הברית, ובהן בריטניה, צרפת, ניו זילנד, דרום אפריקה ופרו, וכן כמה ממדינות אוסטרליה וגרמניה. בחלק מהמדינות בהן החלה מגמת הפרטה, החלה לאחר מכן מגמה של צמצום היקף ההפרטה, והטלת סייגים ומגבלות עליה. ב-2016 הודיעה סגנית שרת המשפטים האמריקאית על צמצום הדרגתי של בתי הסוהר הפרטיים.
ראו גם

הכנסה לכיפה
מושבת עונשין
הכלא כמרחב הטרוטופי
ניסוי הכלא של זימברדו
כליאה בעת העתיקה - כלא מאמרטינום
לקריאה נוספת

מישל פוקו, לפקח ולהעניש, הולדת בית הסוהר, הוצאת רסלינג, 2015
הערות שוליים

↑  מילון אבן שושן, בערך סֹהַר
↑  באתר שפה עברית
↑  Wayback Machine, web.archive.org, ‏2009-03-25
World Prison Brief | an online database comprising information on prisons and the use of imprisonment around the world, www.prisonstudies.org
↑  שילה פריד, מספר האסירים והעצורים עומד כיום על 15,950, באתר מקור ראשון, ‏19 ביולי 2023
↑  D.E.Pozen, "Managing A Correctional Marketplace: Prison Privatization in The United States and The United Kindom", 19 J.L. & Pol. 253, 257 (2003).
↑  Clifford J. Rosky, "The Privatization of Punishment, Policing and Military Force in Liberal States", 36 Connecticut Law Review 879, 903 (2004).
↑   ארה"ב תבטל את השימוש בבתי סוהר פרטיים; מניות מפעילות בתי הכלא צללו, באתר TheMarker‏, 18 באוגוסט 2016
| ערכים העוסקים בענישה |
| --- | --- | --- |
| ענישה | ענישה • ענישה בישראל • ענישה במדינות העולם • עונש מוות בארצות הברית (עונש מוות לקטינים בארצות הברית) • עונש מוות ברוסיה |  |
| סוגי ענישה | חרם חברתי • מבחן וטיפול בקהילה • קנס • פיצוי הקורבן • מאסר עולם • עבודות שירות • מעצר מנהלי • מאסר • בית סוהר • ענישה גופנית • גלות • עונש מוות |  |
| גופי הטלת ענישה | בית משפט • בית דין צבאי • דין משמעתי • בית דין שדה • משפט חברים • חבר מושבעים • חבר מושבעים גדול • וואר דיר • איון על ידי מושבעים |  |
| מקור הסמכות לענישה | חוק • תקנון • משמעת • מצווה |  |
| תופעות המצריכות ענישה | סטייה חברתית • עבירה |  |
| --- | --- |
בקרת זהויות :  NLI: 987007546904005171  BNE: XX4355124  BnF: cb13318425p (data)  GND: 4071628-4  HDS: 009636  LCCN: sh2002006523  NARA: 10640615  NDL: 00565362  NKC: ph127394 
ידיו של אסיר מושטות מעבר לסורגים שבתאו
אגף בכלא קילמיינהאם, דבלין, ששימש לכליאתם של אסירים פוליטיים
בית סוהר שטה